en mk hbs_cyr mk en mk ru hbs_cyr hbs_cyr mk mk mk mk mk ru en en mk mk bg hbs_lat mk mk mk mk ru mk ru mk mk mk ru mk en hbs_cyr mk en mk ru hbs_cyr hbs_cyr mk mk mk mk mk ru en en mk mk bg hbs_lat mk mk mk mk ru mk ru mk mk mk ru mk ru mk mk mk mk mk mk mn mk en mk mk mk mk mk mk hbs_lat uk mk mk en mk en mk mk mk mk mk mk mk mk mk mk mk mk hbs_lat mk mk uk mk mk mk mk mk en hbs_cyr mk mk en mk mk mk mk mk mk mk mk mk hbs_lat mk mk mk mk mk mk mk mk mk hbs_cyr en en en en en en en mk mk mk ru en en mk mk mk ru mk mk en en mk mk mk mk hbs_cyr mk mk mk mk mk mk mk mk mk fr ru hbs_cyr mk mk hbs_cyr mk hbs_cyr hbs_cyr mk hbs_cyr en hbs_lat zh mk
MKD-CIRT – Страница 4 – National Centre for Computer Incident Response
сабота , 1 октомври 2022
Образец за пријава на инцидент
Работилница за Координација и комуникација при одговор на инциденти за компјутерска безбедност, 15-17 октомври 2019
CyberMK2022 Cybersecurity Conference, Online WebEx Event, 24.02.2022
Соодветни содржини и заштита на лични податоци
MKD-CIRT National Centre for Computer Incident Response
Образец за пријава на инцидент
Работилница за Координација и комуникација при одговор на инциденти за компјутерска безбедност, 15-17 октомври 2019
CyberMK2022 Cybersecurity Conference, Online WebEx Event, 24.02.2022
Соодветни содржини и заштита на лични податоци
Нови ранливости zero-days на Microsoft Exchange
CISA и FBI објавија заедничко соопштение – Иранските државни актери спроведуваат сајбер операции против Владата на Албанија
Junior Communication Expert at National Center for Computer Incident Response (MKD-CIRT)
Microsoft објави известување за сериозна ранливост во апликацијата TikTok за Android. Итно ажурирајте!
ЗАСТАНИ | РАЗМИСЛИ | ПОВРЗИ СЕ
Внимавајте! Онлајн измами со лажирање на страници на социјални мрежи и преку СМС пораки со лажно преставување како македонска банка кои водат кон онлајн игри
Достапно на / Dispozicion në: Albanian (Albanian) English (English)
На 20.06.2022, на социјалниот медиум Facebook детектирана е лажна страна на која лажно се претставува како македонска банка и преку која с еврши измама накорисници.
На страната е направена објава која содржи графички елементи и визуелизации кои се преземени од веб-страници на банката. На страната се побарува од корисниците да коментираат доколку сакаат да добијат линк за добивање на наградата. При избор на „одредено плико во коментар“, односно по оставање на коментар на објавата, се добива приватна автоматизирана порака од напаѓачот со линк за регистрација.
На следната слика може да се воочи дека моментално има повеќе од 500 коментари и 161 споделба од Facebook корисници. Facebook корисниците при оставање на коментар од објавата добиваат приватна порака со линк за регистрација, прикажана на следната слика.
На горенаведената слика е прикажана автоматизираната порака која се добива по коментирање на објавата, каде доколку се кликне на „РЕГИСТРИРАЈ СЕ ТУКА“, се отвара линк https://sites.google.com/view/ -bank-makedonia/halaman-muka во кој се гледа дека лажната веб страна е поставена на sites.google.com.
На линкот којшто е поврзан со копчето за регистрација, може да се види на следната слика којашто претставува редирекција кон fortnite.100vipgames.com со цел да се заработува во однос на кликови и лажирање на содржината на играта Fortnite такашто се праќа платена порака во износ од 59 денари со ддв.
Сервисот кој што се користи за злоупотреба на корисници потекнува од следниот линк
http://fortnite.100vipgames.com/mkd/ за македонски корисници и истиот е поставен како контакт центар со македонски контакт број.
За случајот е известена банката и дополнително се работи на известувања и барања до хостинг компаниите и регистрарите на домените да ги исклучат штетните страници.
Не кликнувајте на линкови и не одговарајте на пораки од непознати испраќачи.
Детално проверете ја адресата од профилите и страниците на  Facebook и другите социјални медиуми, за да се осигурате дека пристапувате на официјална страница на банката или која било друга компанија со која соработувате. Доколку не сте сигурни, контактирајте ја компанијата по друг канал – телегфон, порака по е-пошта, за потврда на веродостојноста на профилот и страницата поставени на социјалната мрежа.
Секоја лажна страница и профил поставен на Facebook можете да ги пријавите преку опцијата „Report page“. На тој начин ќе помогнете да се спречи понатамошната штетна активност.
Лажните страници, спам и фишинг пораки можете да ги пријавите и до MKD-CIRT со испраќање на порака со линк кон страницата или копии од фишинг-пораките на info@mkd-cirt.mk.
Внимавајте! Нова фишинг кампања по е-пошта со лажно претставување на испраќач како македонска банка
Достапно на / Dispozicion në: Albanian (Albanian) English (English)
Почитувани, Националниот центар за одговор на компјутерски инциденти известува дека на 15 јуни 2022 година е забележана фишинг кампања што цели на македонски адреси за е-пошта, преку лажно претставување со маскирање на вистинската адреса од испраќачот и потенцијално малициозен додаток во вид на MS Word документ.
Испраќач: маскирана адреса со лажно претставување
Назив: нема назив (No Subject)
Содржина:„ Во прилог Ви го доставуваме известувањето за Вашата наплата од странство.
Доколку имате забелешки во врска со добиените податоци, Ве молиме да се обратите до најблиската експозитура на
Доколку имате потпишано Овластување за распоред на наплата од нерезидент-девизен прилив, Ве молиме податоците за основот/документи доставете ги до DevizniPrilivi@ .
Ви благодариме на соработката “
Малициозен додаток: MS Word документ со наслов „International remittance $11,543.66.doc“; големина 14 KB; тип – вграден штетен код од тип Exploit, Downloader, Backdoor.
Линк кон анализа на VirusTotal: https://www.virustotal.com/gui/file/925e42870a4909b0d47a08c2f97d0adf93e1afe9c4913ccb691315efa69bd224/detection
Oвој малициозен додаток е од тип „Exploit, Downloader, Backdoor“ и им овозможува на криминалците необластен пристап до комјутерот и извршување на дополнителни штетни активности. Можно е искористување на ранливост CVE-2017-11882, “Microsoft Office Memory Corruption Vulnerability” Влијанието на ранливоста може да варира од извршување на малициозен софтвер до напаѓачот да стекне целосна контрола врз компромитираниот уред.
Препораки: За заштита од овој малвер, Miscrosoft има објавено насоки на следниот линк:
Не го отворајте додатокот од оваа или слични сомнителни пораки и истата веднаш избришете ја. Во пораката има  грешки кои укажуваат на лажно претставување. Повеќето комерцијални ажурирани антивирусни заштити го детектираат штетниот додаток и го бришат или предупредуваат при негово отворање. Доколку на компјутерот сте го отвориле додатокот, веднаш исклучете го компјутерот или уредот од локална мрежа и интернет и активирајте темелна антивирусна проверка на целиот систем. Избришете ја пораката. Побарајте помош и совет од лице задолжено за ИТ/техничка поддршка. Доколку користите некој од пакетите Microsoft Office, најитно имплементирајте ги достапните надградби од официјалната страница на Microsoft. Имајте постојано активна и навремено ажурирана антивирусна заштита на сите уреди преку кои пристапувате на интернет или локална компјутерска мрежа.
Општи препораки за заштита:
Редовно ажурирање на оперативен систем и апликациите што ги користите
Користете само легален софтвер
Правете редовно бекап на важните податоци и чувајте копија на преносен медиум или уред за чување на податоци што ќе го чувате на друга локација, исклучен од компјутер и од мрежа
Внимавајте при отворање на пораки по е-пошта или апликации за комуникација. Не отворајте сомнителни пораки. Ако испраќачот ви е познат, пред да отворите порака или додаток контактирајте го по телефон или со SMS порака за потврда на веродостојноста на пораката. Пријавете доколку пораката ви е сомнителна. Побарајте совет од лице со ИТ познавања
Секоја сомнителна пораката можете да ја пратите до нас на prijavi@mkd-cirt.mk и info@mkd-cirt.mk
Над 3,6 милиони MySQL сервери се јавно откриени на Интернет
Достапно на / Dispozicion në: Albanian (Albanian) English (English)
Над 3,6 милиони MySQL сервери се јавно изложени на Интернет и одговараат на query, што ги прави атрактивна цел за хакерите и изнудувачите.
Од овие достапни MySQL сервери, 2,3 милиони се поврзани преку IPv4, а 1,3 милиони уреди преку IPv6.
Иако е вообичаено веб-услугите и апликациите да се поврзуваат со оддалечени бази на податоци, овие примероци треба да се заклучат за да можат да се поврзат само овластени уреди со нив.
Понатаму, изложеноста на јавниот сервер секогаш треба да биде придружена со строги кориснички политики, менување на стандардната порта за пристап (3306), овозможување бинарно евидентирање, внимателно следење на сите прашања и спроведување на криптирање.
Во скенирањата извршени минатата недела од истражувачката група за сајбер безбедност The Shadowserver Foundation, аналитичарите открија 3,6 милиони изложени MySQL сервери користејќи ја стандардната порта, TCP портата 3306.
„Иако не го проверуваме нивото на можен пристап или изложеноста на одредени бази на податоци, овој вид на изложеност е потенцијална површина за напад што треба да се затвори“, се објаснува во извештајот од Shadow Server.
Земјата со најпристапни MySQL сервери се Соединетите Американски Држави, надминувајќи 1,2 милиони. Други земји со значителен број се Кина, Германија, Сингапур, Холандија и Полска.
За да научите како безбедно да распоредите MySQL сервери и да ги затворите безбедносните пропусти што може да се кријат во вашите системи, MKD-CIRT им препорачува на администраторите да ги прочитаат упатството за верзијата 5.7 или за верзијата 8.0.
Page 4 of 42« First...23456»102030...Last »
Добредојдовте на веб-страницата на Националниот центар за одговор на компјутерски инциденти на Република Македонија.
Со член 26-а од Законот за електронските комуникации во состав на Агенцијата за електронски комуникации се формира посебна организациона единица – Национален центар за одговор на компјутерски инциденти (MKD-CIRT), која ќе претставува официјална национална точка за контакт и координација во справувањето со безбедносните инциденти кај мрежите и информациските системи и кој ќе идентификува и ќе обезбедува одговор на безбедносни инциденти и ризици.
Јавниот клуч и неговите потписи може да се најдат на големите меѓународни јавни сервери за клучеви.
Key Type: RSA 4096
Key Fingerprint: 0FB9 3DA3 E008 FA8B FC6A 9C71 0741 17A1 333C 00DB
НАЦИОНАЛНА ТАКСОНОМИЈА ЗА САЈБЕР ИНЦИДЕНТИ в1.0
За пријава на инцидент преку веб-страницата, Ве молиме пополнете го образецот.
adware Android authentication botnet Chrome cyber security DDoS Decryptor e-banking e-mail EEA exploit extension Facebook Firefox Google Play IIS IoT keylogger Linux Mac macOS macro malware Messenger Microsoft Microsoft Edge Microsoft Office OSx patch PDoS ransomware Samba SMS spyware SS7 vunerability WannaCry WannaCrypt Windows Windows Defender Word
Насоки за безбедност на веб-сервери
Упатство за постапување по DDoS напади
Онлајн обука за заштита од фишинг напади
Онлајн обука и совети за користење на лозинки
Заштита на вашата организација од малициозен софтвер
Агенција за електронски комуникации
Национален центар за одговор на компјутерски инциденти
Кеј Димитар Влахов 21
Телефон: +389 2 3091 232
Агенција за електронски комуникации
Министерство за информатичко општество и администрација
© 2022, Национален центар за одговор на компјутерски инциденти